અત્યારે સુરત એરપોર્ટની એર કનેક્ટિવિટી અનેક અ઼ડચણો વચ્ચે મક્કમ ગતિએ વધી રહી છે, પણ એરપ્લેન એ સુરત માટે નવી વાત નથી. વર્ષો પહેલા પણ ભારતમાં સુરત એરપોર્ટ અસ્તિત્વમાં હતું. અને ઇન્ડિયન એરફોર્સના વિકાસમાં સુરત એરપોર્ટનો પણ મહત્ત્વનો રોલ હતો. ઓકે, તો તમને સુરતના જુના એરપોર્ટની વાત કરું તો લગભગ 1930માં તે વખતે સચીન એક અલગ રાજય હતુ અને તે વખતના સચીન રાજયના સાતમા શાસક એચ.એચ. નવાબ સિદી મોહમંદ હૈદરખાન હતા. હૈદરખાન વિમાન ઉડાવવાના શોખીન હતા અને પાયલોટ તરીકેની તેમણે તાલીમ પણ લીધી હતી. તેમની પાસે વેસ્ટલેન્ડ વાપીટી વિમાન પણ હતું. 1930ની મધ્યમાં સચીનના નવાબે સુરત ડુમસરોડ પર સુરત એરપોર્ટ બાંધ્યુ અને વિક્સાવ્યું હતું.